Ciobanesti+german

Origine
Germania

Inaltime
M. 60-65, ideal 62,5 cm F. 55-60, ideal 57,5 cm

Greutate
M. 32-35 kg F. 25-28 kg

Culoarea parului
Complet negru; negru cu zone uniform brune, maronii, roscate, galbene, gri-fer, cenusiu.

Istoric
Este rasa cea mai numeroasa, mai cunoscuta si mai raspandita in intreaga lume, Ciobanescul german fiind datorita calitatilor sale si al posibilitatilor de folosire, cel mai polivalent caine. Veche de peste 6000-7000 de ani, rasa are un sir lung de stramosi, incepund cu Ciobanescul persian care, la randul sau, descinde din "Canis familiaris matris optimae". (Pe baza asemanarii vagi fenotipice cu lupul, Ciobanescul german este larg cunoscut sub denumirea populara, gresita, de Caine-lup). Rasa a fost fixata abia in anii 1884-1899, cand s-a inceput cresterea selectionata a Ciobanescului german de astazi de catre capitanul de cavalerie Max von Stepanitz care printr-o selectie perseverenta si din ce in ce mai fina, reunind toate calitatile rasei a facut din ciobanescul German un tip perfect de caini, devenit rasa nationala a Germaniei. Unii autori ii atribuie, gresit, o origine alasciana.

Caracteristici corp
Ciobanescul German este un atlet, cu corp perfect armonios, de marime putin superioara celei mijlocii, usor alungit, robust, cu musculatura foarte bine dezvoltata, cu osatura puternica, cu spatele scurt, drept si rigid, cu gatul puternic si musculos. Capul este proportionat, usor alungit si "uscat", fruntea foarte putin bombata, destul de larga, craniul putin mai lat intre urechi; botul in forma de pana este proportional cu craniul; dantura este foarte puternica, incisiva, inchizandu-se in foarfeca; ochii de marime mijlocie, migdalati, usor oblici, de culoare mai inchisa decat culoarea paruluiau o expresie vioaie si inteligenta; urechile de marime mijlocie, mai late la radacina, cu inserctie inalta, terminate in varf ascutit sunt purtate drept in sus (puii si tineretul de pana la 4-6 luni poarta urechile atarnate); coada stufoasa, compacta, cu par des, lunga pana la jaret, in forma de sabie putin arcuita este purtata in jos, niciodata pe spate. Ciobanescul german se prezinta in trei varietati: cu par scurt, cu par aspru si cu par lung latos. Ciobanescul german cu par scurt, prezentat pentru prima oara la expozitia de la Berlin in 1889 este reprezentantul cel mai des intalnit al rasei; parul de protectie este scurt, des, drept, aspru si bine culcat pe corp; pe gat parul este ceva mai lung si mai tare, pe spate si picioare are 5 cm lungime. Considerand ca parul lung, latos nu constituie un strat protector, necesar pentru partrarea rezistentei si vigorii cainelui, standardul rasei exclude Ciobanescul german cu par lung de la reproductie.

Caracter
Cu toata robustetea sa, Ciobanescul german are o infatisare eleganta, impunatoare si atragatoare, cu mers intins, spornic de trapas. Este puternic, rezistent, vioi, cu un foarte bun simt olfactiv, cu nervi solizi, intotdeauna gata de lupta, caracter ferm, este foarte ager, si foarte vigilent, deosebit de curajos, incoruptibil, devotat; creeaza o imagine armonioasa de noblete si forta naturala care inspira respect. Trateaza cu indiferenta animalele si oamenii straini atata timp cat acestia nu prezinta semne de agresivitate. Se dreseaza usor. Este un colaborator activ si inteligent al omului, indeplinind, gratie instruirii, sarcina fixata de acesta. Cu o mare usurinta de adaptare la orice situatie, cu un simt innascut al datoriei este gata sa fac orice cu cea mai mare placere si bucurie. Rezistenta nervoasa, fidelitatea, vigilenta, incoruptibilitatea, curajul, combativitatea si agresivitatea decisiva la necesitate, forta naturala imbinata cu o deosebita inteligenta si agilitate ii permit, atat fizic cat si psihic, sa se manifeste cu deplin randament in toate domeniile de utilizare ale speciei canine.

Utilizare
Reprezentantul nr. 1 al raselor utilitare, Ciobanescul german este cel mai bun caine de paza-aparare, de ocrotire si insotire, folosit in militie - caine politist, in armata - caine de legatura si in alte misiuni, paznic la granita, paznic al turmelor de vite, al locuintelor si fermelor, al vietii si avutului omului; bun conducator al orbilor si al altor handicapati; un foarte bun insotitor, folosit in munti la salvarea oamenilor de sub avalanse, la gasirea si salvarea oameniulor ingropati sub daramaturile cutremurelor, sau din locuintelor incendiate, la descoperirea drogurilor, sau al gazelor scapate din conducte, este prietenul viteaz si fidel al tuturor copiilor din lume.